**ROMÂNIA** (Nu produce efecte juridice)\*

**JUDEŢUL MUREŞ**

**MUNICIPIUL TÎRGU MUREŞ**

**D.A.S.C.P.C.**

**Serviciul Relaţii Interne şi Internaţionale Inițiator**

**Nr. 72279 / 09.11.2023 Primar**

 **Soós Zoltán**

**Referat de aprobare**

**privind finanţarea din bugetul local a indemnizației în valută**

**pentru un reprezentant desemnat al Municipiului Târgu Mureș în vederea deplasării în Franța, în perioada 4 – 8 decembrie 2023**

Ambasada Franței în România a adresat o invitație de participare unui reprezentant al Municipiului Târgu Mureș la vizita de studiu în Franța efectuată împreună cu o delegație a Primăriei municipiului București și a Ministerului Dezvoltării Lucrărilor Publice și Administrației în perioada 4-7 decembrie 2023.

Reprezentantul Municipiului Târgu Mureș este invitat să participe la această delegație în calitate de câștigător al competiției EcoQuartier din acest an. Ataşăm şi DIPLOMA obţinută în urma concursului “Oraşe Durabile” 2023, acordată Comunităţii câştigătoare în categoria “Judeţe şi municipii” – Primăria municipiului Târgu Mureş, având ca tematică: “Eco-cartier”.

Reprezentantul Municipiului Târgu Mureș la vizita de studiu va fi doamna arhitect-șef Miheț Florina Daniela, proiectul câștigător Eco-cartier fiind conceput și înscris în concurs prin grija Direcției Arhitect Șef.

Concursul a fost organizat de Ambasada Franţei în România, în parteneriat cu Camera Franceză de Comerţ, Industrie şi Agricultură din România (CCIFER), Business France, Ministerul Tranziţiei Ecologice şi Coeziunii Teritoriale şi Centrul de studii şi expertiză privind riscurile, mediul, mobilitatea şi dezvoltarea (Cerema).

În cadrul vizitei care va avea loc în Paris ( 4 decembrie) și la Lyon ( 5,6,7 decembrie) se vor organiza întâlniri instituționale și vizite pe teren (în mare parte Eco-cartiere) pentru schimburi de idei cu specialiști și pentru a se observa cum este implementat fizic în teren un proiect Eco-cartier.

Drepturile şi obligaţiile personalului trimis în străinătate pentru îndeplinirea unor misiuni cu caracter temporar sunt reglementate de art. 2 lit. a, lit. c, art. 3, art. 5 din H.G. 518/1995, modificată și completată.

Categoriile de diurne sunt stabilite în anexa la hotărârea mai sus menționată, natura deplasării în cazul de față înscriindu-se la categoria I de deplasare. Având în vedere că cheltuielile de masă nu sunt suportate de către organizator, coeficientul pentru diurnă va fi de 100% .

- diurnă: 4 zile /1 persoană/ – 4 x 1 x 35 euro = 140 EURO (respectiv 695,00 lei, calculat la curs BNR comunicat în data de 8 noiembrie 2023, 1 EURO = 4,9674 lei).

Deplasarea în străinătate se va face cu avionul astfel:

* decolare din Cluj Napoca: 4 decembrie 2023 la ora 06.40;
* aterizare în Cluj Napoca: 8 decembrie 2023 la ora 00.50.

Astfel, perioada deplasării va fi în intervalul 4-8 decembrie 2023.

Total cheltuieli deplasare: diurnă 140 euro (respectiv 695,00 lei, conform cursului valutar BNR comunicat în data de 8 noiembrie 2023 de 1 euro= 4,9674 lei).

Având în vedere cele prezentate mai sus, supunem pentru analiză şi aprobarea dumneavoastră proiectul de hotărâre privind finanţarea din bugetul local a sumei necesară cheltuielilor de deplasare.

Anexe: adresa nr. 6351 din data de 09.11.2023

 Director executiv adj. D.A.S.C.P.C. Șef serviciu

 Cosmin Blaga Trif Aurel

Aviz favorabil al

Direcției Economice

Dir. economic

Crăciun Ioan Florin

 Întocmit,

1 ex., insp. superior, Vlaic Mirela

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 57/2019 privind Codul Administrativ

**ROMÂNIA PROIECT**

**JUDEŢUL MUREȘ (Nu produce efecte juridice)\***

**CONSILIUL LOCAL AL**

**MUNICIPIULUI TÂRGU MUREŞ**

 **Inițiator,**

 **PRIMAR**

**SOÓS ZOLTÁN**

**Hotărârea nr.\_\_\_\_\_\_\_**

**din\_\_\_\_\_\_\_\_\_\_\_\_\_\_\_\_\_\_\_2023**

**privind finanţarea din bugetul local a indemnizației în valută**

**pentru un reprezentant desemnat al Municipiului Târgu Mureș în vederea deplasării în Franța, în perioada 4 – 8 decembrie 2023**

Consiliul local al municipiului Târgu Mureş, întrunit în şedinţă ordinară de lucru,

**Având în vedere:**

* Referatul de aprobare nr. 72279 din data de 09.11.2023, inițiat de Primarul Municipiului Târgu Mureș prin Serviciul Relații Interne și Internaționale, privind finanţarea din bugetul local a indemnizației în valută pentru un reprezentant desemnat al Municipiului Târgu Mureș în vederea deplasării în Franța, în perioada 4 – 8 decembrie 2023,
* Avizul favorabil al Direcției Economice,
* Raportul de specialitate nr. \_\_\_\_\_\_­­­­­\_\_\_\_\_\_\_\_\_al Direcției Juridice, Contencios Administrativ și Administrație Publică Locală,
* Raportul Comisiilor de specialitate din cadrul Consiliului local municipal Târgu Mureș.

**În conformitate** cu prevederile:

* art. 2 lit. a, lit. c, art. 3, art. 5 din H.G. nr. 518/1995, cu completările şi modificările ulterioare, privind unele drepturi şi obligaţii ale personalului trimis în străinătate pentru îndeplinirea unor misiuni cu caracter temporar, modificată și completată,
* art. 14 din Legea nr. 273/2006 privind finanțele publice locale, cu modificările și completările ulterioare.

**În temeiul prevederilor** art. 129, alin. (2) lit. „e”, art. 139 alin. (1) și art. 196 alin. (1) lit. „a” și art. 243, alin 1, lit. „a”, din O.U.G. nr. 57/2019 privind Codul administrativ, cu modificările și completările ulterioare.

**Hotărăşte:**

**Art.1.** Se aprobă finanţarea din bugetul local a indemnizației în valută pentru un reprezentant desemnat al Municipiului Târgu Mureș în vederea deplasării în Franța, în perioada 4 – 8 decembrie 2023.

**Art.2.** Reprezentantul Municipiului Târgu Mureș la vizita de studiu va fi doamna arhitect-șef Miheț Florina Daniela.

**Art.3.** Indemnizația în valută pentru doamna arhitect-șef Miheț Florina Daniela este în valoare de 140 euro diurnă (respectiv 695,00 lei, conform cursului valutar BNR comunicat în data de 8 noiembrie 2023 de 1 euro=4,9674 lei).

 Total cheltuieli deplasare 695,00 lei.

**Art.4.** În şedinţa imediat următoare doamna arhitect-șef Miheț Florina Daniela va prezenta o informare cu privire la desfăşurarea vizitei şi rezultatele acesteia.

**Art.5.** Cu aducerea la îndeplinire a prevederilor prezentei hotărâri se încredinţează Executivul Municipiului Târgu Mureş prin Serviciul Relaţii Interne şi Internaţionale şi Direcţia Economică.

**Art.6.** În conformitate cu prevederile art. 252, alin.1, lit. „c” și ale art. 255 din O.U.G. nr. 57/2019 privind Codul Administrativ, precum și ale art. 3, alin. 1 din Legea nr. 554/2004 privind contenciosul administrativ, prezenta Hotărâre se înaintează Prefectului Județului Mureș pentru exercitarea controlului de legalitate.

**Art.7.** Prezenta hotărâre se comunică:

* Serviciului Relații Interne și Internaționale
* Direcției economice

**Viză de legalitate**

**Secretar General al Municipiului Târgu Mureş**

**Bordi Kinga**

\*Actele administrative sunt hotărârile de Consiliu local care intră în vigoare și produc efecte juridice după îndeplinirea condițiilor prevăzute de art. 129, art. 139 din O.U.G. nr. 54/2019 privind Codul Administrativ, cu modificările și completările ulterioare